Ar stil a zo bet krouet dre an "Nedelegoù breton" (implijet gant Jean Langleiz evit e oberennoù) hag ivez dre demoù a denn d'ar relijion, d'an istor, d'a mojennoù pe c'hoazh dre ar sonerezh hengounel hag a awenas sonaozourien all. Brekilien, Marzhin, ar c'hantikoù, ar mor. Kement tra a denn da bersonelezh Breizh a zeuas da vezañ ur vammenn a awen. Jean Cras, da skouer, a zo barrek-tre pa venn aroueziñ ar mor, evel ma klever e "Deizlevr bourzh", e oberenn vrudetañ. Skouerioù all a zo ivez, evel tonioù Rhené-Baton savet evit bezañ sonet gant ur piano ("E Breizh", "E pardon Remengol", "Dañsoù Gouel-Yann eus Treger") pe an tonioù savet evit bezañ kanet pe sonet gant ul laz-seniñ, evel "Les Fileuses de Bretagne" et "Sul e Breizh" savet gant Ropartz.